pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือ 3 พี่น้อง อาศัยอยู่กันตามลำพังนานกว่า 2 ปี เนื่องจากพ่อแม่ถูกจำคุก ที่ จ.สิงห์บุรี
วันพุธที่ 24 พฤษภาคม 2560
รมว.พม. กําชับ จนท. เร่งช่วยเหลือ 3 พี่น้อง อาศัยอยู่กันตามลําพังนานกว่า 2 ปี เนื่องจากพ่อแม่ถูกจําคุก ที่ จ.สิงห์บุรี
รมว.พม. กําชับ จนท. เร่งช่วยเหลือ 3 พี่น้อง อาศัยอยู่กันตามลําพังนานกว่า 2 ปี เนื่องจากพ่อแม่ถูกจําคุก ที่ จ.สิงห์บุรี
วันนี้ (24 พ.ค. 60) เวลา 08.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธาน การประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.)ครั้งที่ 635/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
พลตํารวจเอก อดุลย์กล่าวว่า จากกรณีพบ 3 พี่น้อง ชาย-หญิง วัย 14 ปี 12 ปี และ 5 ขวบ อาศัยอยู่กันตามลําพังมานานกว่า 2 ปี เนื่องจากพ่อและแม่ถูกดําเนินคดีคุมขังในเรือนจํา ในข้อหาจี้ชิงทรัพย์ ทําให้เด็กทั้ง 3 คน ต้องใช้ชีวิตอยู่กันอย่างยากลําบาก อาศัยกินบะหมี่กึ่งสําเร็จประทังชีวิต อีกทั้ง ต้องขาดเรียนบ่อยครั้ง เนื่องจากต้องอยู่ดูแลน้องคนเล็กที่ไม่สบายบ่อยๆ ครอบครัวมีฐานะยากจน ที่อําเภอเมือง จังหวัดสิงห์บุรี นั้น ตนได้กําชับให้พัฒนาสังคมและความมั่นคงของมนุษย์จังหวัดสิงห์บุรี (พมจ.สิงห์บุรี) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริง และประเมินทางสังคมของครอบครัวดังกล่าว พร้อมให้การช่วยเหลือตามภารกิจด้านเด็กของกระทรวงการพัฒนาสังคมฯ และมอบสิ่งของเครื่องใช้ที่จําเป็น อุปกรณ์การศึกษา อีกทั้ง ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลด้านการส่งเสริมสวัสดิการสังคมที่เหมาะสม เพื่อพัฒนาคุณภาพชีวิตที่ดีในระยะยาว โดยเฉพาะเรื่องการศึกษาของเด็กทั้ง 3 คน อย่างต่อเนื่อง รวมทั้งการติดตาม หาญาติเพื่อมารับเด็กไปดูแลต่อไป
พลตํารวจเอก อดุลย์กล่าวเพิ่มเติมว่า สําหรับกรณีเด็กหญิงวัย 3 ขวบ ป่วยหลายโรครุมเร้า ทั้งกล้ามเนื้อ อ่อนแรง น้ําและหินปูนในสมองผิดปกติ เพดานช่องปากสูงไม่สามารถพูดได้ มีอาการชักเกร็ง และไม่สามารถช่วยเหลือตัวเองได้ อาศัยอยู่กับแม่วัย 36 ปี ที่ไม่ได้ประกอบอาชีพ เนื่องจากต้องอยู่ดูแลลูกสาวอย่างใกล้ชิด มีเพียงสามีที่ต้องทํางานหาเลี้ยงครอบครัวเพียงคนเดียว มีรายได้เพียงวันละ 200 บาท อีกทั้ง ต้องรับภาระเลี้ยงดูพ่อแก่ชราวัย 86 ปี ที่เป็นผู้ป่วยติดเตียง แม่แก่ชราวัย 83 ปี ที่ป่วยเป็นโรคเบาหวาน ความดัน และหืดหอบ ครอบครัวมีฐานะยากจน ที่อําเภอกาญจนดิษฐ์ จังหวัดสุราษฎร์ธานี นั้น ตนได้กําชับให้พัฒนาสังคมและความมั่นคงของมนุษย์จังหวัดสุราษฎร์ธานี (พมจ.สุราษฎร์ธานี) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมบ้าน เพื่อตรวจสอบข้อเท็จจริง และประเมินทางสังคมของครอบครัวดังกล่าว พร้อมให้การช่วยเหลือในเบื้องต้นตามภารกิจของกระทรวงการพัฒนาสังคมฯ และมอบสิ่งของเครื่องใช้ที่จําเป็น พร้อมประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของผู้ป่วยอย่างต่อเนื่อง อีกทั้ง ให้คําแนะนําปรึกษาในเรื่องการส่งเสริมอาชีพแก่ครอบครัวดังกล่าว เพื่อสร้างรายได้ที่เพียงพอและมั่นคงในระยะยาวต่อไป
รัฐบาลไทย-ข่าวทำเนียบรัฐบาล-มหาดไทย ขานรับตามแนวทางขับเคลื่อนแผนการปฏิรูปประเทศ  ยุทธศาสตร์ชาติ และการสร้างความสามัคคีปรองดอง (ป.ย.ป.)
วันพฤหัสบดีที่ 3 พฤษภาคม 2561
มหาดไทย ขานรับตามแนวทางขับเคลื่อนแผนการปฏิรูปประเทศ  ยุทธศาสตร์ชาติ และการสร้างความสามัคคีปรองดอง (ป.ย.ป.)
มหาดไทย ขานรับตามแนวทางขับเคลื่อนแผนการปฏิรูปประเทศ ยุทธศาสตร์ชาติ และการสร้างความสามัคคีปรองดอง (ป.ย.ป.)
เมื่อวานนี้(2 พ.ค. 61) ที่กระทรวงมหาดไทยนายนิสิต จันทร์สมวงศ์ รองปลัดกระทรวงมหาดไทย เป็นประธานการประชุมKick offงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง กระทรวงมหาดไทย (ป.ย.ป.มท.)เพื่อเชื่อมโยง กํากับ ติดตามเร่งรัดการขับเคลื่อนแผนงาน/โครงการต่างๆ ของกระทรวงให้บรรลุตามเป้าหมาย ตามที่กําหนดไว้ในยุทธศาสตร์ชาติ และแผนการปฏิรูปประเทศ โดยมีผู้แทนส่วนราชการ หน่วยงานรัฐวิสาหกิจในสังกัดกระทรวงมหาดไทย และเจ้าหน้าที่ที่เกี่ยวข้องเข้าร่วมประชุม
นายนิสิต จันทร์สมวงศ์ รองปลัดกระทรวงมหาดไทยได้กล่าวถึงความสําคัญในการดําเนินงานตามยุทธศาสตร์ชาติและแผนการปฏิรูปประเทศของกระทรวงมหาดไทย ว่า รัฐบาลได้ให้ความสําคัญในการขับเคลื่อนนโยบายต่างๆ โดยใช้กลไกการบริหารราชการแผ่นดินตามกรอบปฏิรูปประเทศ ยุทธศาสตร์ชาติ และการสร้างความสามัคคีปรองดอง (ป.ย.ป.) และให้มีการบูรณาการแผนพัฒนาในระดับพื้นที่ (Area Based)เพื่อเชื่อมโยงแผนพัฒนาในระดับต่างๆ ตั้งแต่แผนพัฒนาภาค แผนพัฒนากลุ่มจังหวัด/จังหวัด แผนพัฒนาอําเภอ แผนพัฒนาตําบล ตลอดจนแผนพัฒนาหมู่บ้าน/ชุมชน ซึ่งกระทรวงมหาดไทยได้ตระหนักและให้ความสําคัญในเรื่องดังกล่าว และเพื่อให้การสนับสนุนการดําเนินงานตามกรอบยุทธศาสตร์ชาติและแผนการปฏิรูปประเทศ เป็นไปด้วยความเรียบร้อย เกิดผลสัมฤทธิ์อย่างเป็นรูปธรรม กระทรวงมหาดไทยจึงได้แต่งตั้งคณะกรรมการกํากับ ติดตาม และประสานงานเชื่อมโยงคณะกรรมการยุทธศาสตร์ชาติและคณะกรรมการปฏิรูปประเทศของ มท. (คําสั่งกระทรวงมหาดไทยที่ 2151/2560 ลงวันที่ 29 ธันวาคม 2560) โดยมีปลัดกระทรวงมหาดไทย เป็นประธาน และ จัดตั้งกลุ่มขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง กระทรวงมหาดไทย (คําสั่งสํานักงานปลัดกระทรวงมหาดไทย ที่ 653/2561 ลงวันที่ 11 เมษายน 2561) ขึ้น เพื่อเป็นกลไกสําคัญในการประสานงานและขับเคลื่อนการปฏิรูปประเทศ งานในภารกิจที่เกี่ยวข้องกับกระทรวงมหาดไทย รวมทั้งได้กําหนดกรอบแนวทางในการขับเคลื่อน ป.ย.ป.มท. ภายใต้วิสัยทัศน์“ประชาชนมีรากฐานการดํารงชีวิตและพัฒนาสู่อนาคตได้อย่างมั่นคงและสมดุล ตามหลักปรัชญาของเศรษฐกิจพอเพียง”เพื่อให้หน่วยงานในสังกัดยึดเป็นแนวทางในการจัดทําแผนงาน/โครงการ เพื่อให้สอดคล้องและเชื่อมโยงตามแผนยุทธศาสตร์ชาติ 6 ด้าน และแผนการปฏิรูปประเทศทั้ง 11 ด้าน รวมถึงกําหนดให้มีหน่วยงานเจ้าภาพหลักในการขับเคลื่อนแนวทางดังกล่าว
รองปลัดกระทรวงมหาดไทย กล่าวเพิ่มเติมว่านอกจากนี้ ยังได้เน้นย้ําให้ทุกหน่วยงานในสังกัดได้ให้ความสําคัญ รวมทั้งเร่งทําความเข้าใจกรอบแนวทางการขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง กระทรวงมหาดไทย เพื่อให้การจัดทําแผนงาน/โครงการต่างๆ บรรลุตามเป้าหมายเพื่อพัฒนาคุณภาพชีวิตและขับเคลื่อนเศรษฐกิจฐานรากให้ประชาชนมีความเข็มแข็ง พัฒนาประเทศชาติให้มั่นคง มั่งคั่ง ยั่งยืน.
ครั้งที่ 93/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ เปิดงานการพัฒนาเครือข่ายเน็ตอาสาประชารัฐ ที่จันทบุรี
วันจันทร์ที่ 17 ธันวาคม 2561
รองปลัดกระทรวงดิจิทัลฯ เปิดงานการพัฒนาเครือข่ายเน็ตอาสาประชารัฐ ที่จันทบุรี
รองปลัดกระทรวงดิจิทัลฯ
นางวรรณพร เทพหัสดิน ณ อยุธยา รองปลัดกระทรวงดิจิทัลเพื่อเศรษฐกิจและสังคม เป็นประธานเปิดการจัดอบรมหลักสูตร “การพัฒนาเครือข่ายเน็ตอาสาประชารัฐ” เมื่อวันที่ 13 ธันวาคม 2561 ณ โรงแรมเคพี แกรนด์ จังหวัดจันทบุรี โดยมีผู้นําชุมชนและผู้แทนหมู่บ้านภายในจังหวัดจันทบุรี จํานวน 190 คน เข้าร่วมอบรมดังกล่าว ซึ่งมีวิทยากรแกนนําเน็ตอาสาประชารัฐจากกระทรวงดิจิทัลเพื่อเศรษฐกิจและสังคม ทีมวิทยากรจากบริษัท ทีโอที จํากัด (มหาชน) หรือ TOT และทีมวิทยากรยุติธรรมร่วมบรรยายให้ความรู้ โดยมีเนื้อหาในหลักสูตรที่เน้นเรื่องเกี่ยวกับการใช้ “Application” เครือข่ายเน็ตอาสาประชารัฐ เพื่อเชื่อมโยงระหว่างบุคลากรของกระทรวงฯ และผู้แทนของหมู่บ้านที่เข้ารับการอบรมการแก้ไขปัญหาเบื้องต้นในกรณีที่ไม่สามารถเข้าใช้งานเน็ตประชารัฐได้ รวมถึงความรู้จากสํานักงานยุติธรรมจังหวัด สําหรับการอบรมครั้งนี้ได้นํา "หมาขายหมึก" ซึ่งเป็นตัวอย่างความสําเร็จของการใช้อินเทอร์เน็ตจากในพื้นที่จังหวัดจันทบุรี ร่วมถ่ายทอดประสบการณ์และแบ่งปันความรู้ เทคนิคต่างๆ เพื่อสร้างแรงบันดาลให้กับผู้เข้าร่วมอบรมในครั้งนี้ด้วย
****************************
รัฐบาลไทย-ข่าวทำเนียบรัฐบาล-ก.เกษตรฯ&nbsp;พร้อมสนับสนุนผู้เลี้ยงปลากัด&nbsp;มุ่งผลักดันเป็นปลาเศรษฐกิจส่งออก
วันเสาร์ที่ 4 กรกฎาคม 2563
ก.เกษตรฯพร้อมสนับสนุนผู้เลี้ยงปลากัดมุ่งผลักดันเป็นปลาเศรษฐกิจส่งออก
กระทรวงเกษตรฯ พร้อมสนับสนุนผู้เลี้ยงปลากัดมุ่งผลักดันเป็นปลาเศรษฐกิจส่งออก
ก.เกษตรฯพร้อมสนับสนุนผู้เลี้ยงปลากัดมุ่งผลักดันเป็นปลาเศรษฐกิจส่งออก
นายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์เยี่ยมชมการดําเนินการดําเนินการของฟาร์มปลากัด(SK Betta Farm)ณต.คลองท่อมใต้อ.คลองท่อมใต้จ.กระบี่ซึ่งฟาร์มปลากัดนี้เริ่มต้นจากการชอบตัวของเจ้าของฟาร์มแต่พอเริ่มเลี้ยงเยอะขึ้นจึงมองหาตลาดโดยการขายผ่านfacebookเว็บไซต์และห้องประมูลปลากัดเป็นต้นมีการสะสมสายพันธุ์จากทั่วประเทศและมีการเดินสายประกวดจนได้รางวัลต่างๆเป็นเครื่องการันตีปลากัดสวยงามทําให้สามารถขายได้ในราคาตั้งแต่1,000 - 30,000บาท
ต่อมาได้ก่อตั้งชมรมคนรักปลากัดสวยงามจังหวัดกระบี่เมื่อต้นปี2563นี้มีสมาชิก15รายซึ่งสมาชิกมีการถ่ายทอดความรู้ในการเลี้ยงปลากัดมีหน่วยงานภาครัฐอาทิสํานักงานส่งเสริมวิสาหกิจขนาดกลางและขนาดย่อม(สสว.)เข้ามาดูแลรวมถึงมีภาคเอกชนเข้ามาให้การสนับสนุนด้วย
ในส่วนของกระทรวงเกษตรและสหกรณ์ได้มีการสนับสนุนการเพาะเลี้ยงปลากัดและการส่งเสริมด้านการตลาดมาอย่างต่อเนื่องโดยกรมประมงได้มีการหาช่องทางการตลาดให้กับกลุ่มผู้เลี้ยงปลากัดโดยปลากัดถือเป็นปลาเศรษฐกิจส่งออกเนื่องจากเป็นปลาที่เลี้ยงง่ายตายยากมีสีสันสวยงามใช้พื้นที่ในการเลี้ยงน้อยและทนทุกสภาพอากาศจึงเป็นที่ต้องการของตลาดต่างประเทศโดยตลาดส่งออกปลากัดที่สําคัญได้แก่สหรัฐอเมริกาสิงค์โปรค์ฮ่องกงและมาเลเซีย
รัฐบาลไทย-ข่าวทำเนียบรัฐบาล-ผู้ประกอบการ 8 สมาคม รับรางวัลสนับสนุนการใช้แรงงานที่ดี นำ GLP สู่การปฏิบัติ
วันพุธที่ 26 กรกฎาคม 2560
ผู้ประกอบการ 8 สมาคม รับรางวัลสนับสนุนการใช้แรงงานที่ดี นํา GLP สู่การปฏิบัติ
ก.แรงงาน มอบรางวัล 8 สมาคมอุตสาหกรรมร่วมสนับสนุนนําแนวปฏิบัติการใช้แรงงานที่ดี หรือ GLP ไปใช้ สร้างความเชื่อมั่นต่างชาติมั่นใจสินค้าไทยปฏิบัติตามกฎหมาย ผู้ประกอบการรับผิดชอบต่อสังคม
หม่อมหลวงปุณฑริก สมิติ ปลัดกระทรวงแรงงาน กล่าวภายหลังเป็นประธานในพิธีมอบเกียรติบัตรความร่วมมือให้แก่สมาคมกลุ่มอุตสาหกรรมที่ให้ความร่วมมือในการนําแนวปฏิบัติการใช้แรงงานที่ดี (Good Labour Practices : GLP) ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงาน ว่า ความร่วมมือของภาคเอกชนโดยเฉพาะ 8 สมาคมอุตสาหกรรมได้ยืนยันถึงขีดความสามารถในการแข่งขันของประเทศ เนื่องจากประเทศไทยมีกฎหมายคุ้มครองแรงงานที่ดีที่สุดแห่งหนึ่งของโลก การที่ผู้ประกอบการนําแนวปฏิบัติในการใช้แรงงานที่ดี หรือ GLP ไปใช้เป็นความมุ่งมั่นของผู้ประกอบการที่จะรับผิดชอบต่อสังคม เพราะนอกจากจะปฏิบัติตามกฎหมายแล้วยังดูแลให้ลูกจ้างมีสวัสดิการที่ดี มีความคุ้มครองจากการทํางานมีความปลอดภัยในการทํางาน สร้างความน่าเชื่อถือให้แก่ผู้บริโภคในต่างประเทศต่างเชื่อมั่นในสินค้าของไทยดี นอกจากการปฏิบัติตามกฎหมายแล้วนายจ้างยังมีความรับผิดชอบต่อสังคมด้วย
ปลัดกระทรวงแรงงาน กล่าวต่อว่า ความร่วมมือของสมาคมและผู้ประกอบการเป็นการประกาศเจตนารมณ์ซึ่งเป็นความสมัครใจการปฏิบัติของนายจ้างที่ดีกว่าข้อกําหนดตามกฎหมาย จะทําให้มีมาตรฐานที่สูงกว่ามาตรฐานทั่วไป โอกาสนี้ กระทรวงแรงงานขอชื่นชม 8 สมาคมที่ได้ให้ความร่วมมือในการนําแนวปฏิบัติการใช้แรงงานที่ดีไปส่งเสริมและดําเนินการร่วมกับสมาชิก ได้แก่ สมาคมอาหารแช่เยือกแข็งไทย สมาคมอุตสาหกรรมทูน่าไทย สมาคมผู้ผลิตไก่เพื่อส่งออกไทย สมาคมผู้ผลิตและแปรรูปสุกรเพื่อการส่งออก สมาคมกุ้งไทย สมาคมผู้ผลิตปลาป่นไทย สมาคมผู้เลี้ยงไก่เนื้อเพื่อส่งออก และสมาคมผู้เลี้ยงสุกรแห่งชาติ เป็นต้น
นายสุเมธ มโหสถ อธิบดีกรมสวัสดิการและคุ้มครองแรงงาน กล่าวว่า แนวปฏิบัติการใช้แรงงานที่ดี เป็นแนวทางเบื้องต้นในการปรับปรุงสภาพการจ้างและสภาพการทํางานให้สอดคล้องกับกฎหมาย ทั้งนี้ ในปี 2559 - 2560 มีสถานประกอบการนํา GLP ไปปฏิบัติแล้ว 3,523 แห่ง ครอบคลุมลูกจ้าง 74,000 คน และอยู่ระหว่างดําเนินการปรับปรุงสภาพการจ้างและสภาพการทํางานอีก 292 แห่ง ทั้งนี้ กสร.จะเดินหน้าส่งเสริมให้สถานประกอบการในกลุ่มอื่นๆ นํา GLP ไปใช้ในการบริหารจัดการแรงงานให้มีการปฏิบัติต่อแรงงานอย่างมีจริยธรรมสอดคล้องกับกฎหมายแรงงานของประเทศ ปราศจากการละเมิดสิทธิแรงงานต่อไป
----------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
26 กรกฎาคม 2560
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมแลนด์มาร์ค พญาศรีสัตตนาคราช สถานที่ท่องเที่ยวแห่งใหม่ของจังหวัดนครพนม
วันอังคารที่ 28 มีนาคม 2560
นายกรัฐมนตรีเยี่ยมชมแลนด์มาร์ค พญาศรีสัตตนาคราช สถานที่ท่องเที่ยวแห่งใหม่ของจังหวัดนครพนม
นายกรัฐมนตรีเยี่ยมชมแลนด์มาร์ค พญาศรีสัตตนาคราช สถานที่ท่องเที่ยวแห่งใหม่ของจังหวัดนครพนม
วันนี้ (27 มีนาคม 2560) เวลา 17.10 น. ณ บริเวณแลนด์มาร์ค พญาศรีสัตตนาคราช ตําบลโพธิ์ตาก อําเภอเมือง จังหวัดนครพนม พลเอก ประยุทธ์ จันทร์โอชา นายกรัฐมนตรีเยี่ยมชมสถานที่ท่องเที่ยวแห่งใหม่ของจังหวัดนครพนม คือ พญาศรีสัตตนาคราช ซึ่งจังหวัดนครพนมได้พัฒนาให้เป็นศูนย์กลางการท่องเที่ยวในอนุภูมิภาคลุ่มน้ําโขง รวมถึงเพื่ออนุรักษ์วัฒนธรรมประเพณี และความเชื่อเรื่องพญานาคของชาวไทยและชาวลาวที่อาศัยอยู่ริมฝั่งแม่น้ําโขง พร้อมกันนี้ นายกรัฐมนตรีได้เยี่ยมชมศักยภาพการท่องเที่ยวริมแม่น้ําโขง โดยให้จังหวัดหากิจกรรมส่งเสริมการท่องเที่ยวเพิ่มเติม เพื่อดึงดูดนักท่องเที่ยวเข้ามาเที่ยวมากขึ้น อันจะส่งผลดีต่อเศรษฐกิจและรายได้จังหวัด
จากนั้น นายกรัฐมนตรีเดินทางต่อไปยังวัดมหาธาตุ ตําบลในเมือง เพื่อสักการะพระธาตุนครซึ่งเป็นพระธาตุประจําวันเกิดวันเสาร์ เพื่อความเป็นสิริมงคล ก่อนเดินทางกลับกรุงเทพมหานคร
--------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ธ.ก.ส. ลุยแก้หนี้นอกระบบเกษตรกร
วันจันทร์ที่ 21 สิงหาคม 2560
ธ.ก.ส. ลุยแก้หนี้นอกระบบเกษตรกร
ธ.ก.ส.นําร่อง ขจัดหนี้นอกระบบให้เป็นศูนย์ ในพื้นที่จังหวัดนครราชสีมา ตามนโยบายกระทรวงการคลัง มุ่งเน้นปรับวิธีคิด สร้างอาชีพเสริมเพิ่มรายได้ พร้อมปล่อยสินเชื่อเป็นค่าใช้จ่ายฉุกเฉินป้องกันการก่อหนี้รอบใหม่
( 21 สิงหาคม 2560) ณ ห้องประชุมวี-วัน 1-2 โรงแรมวี-วัน อําเภอเมือง จังหวัดนครราชสีมา นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้ดําเนินโครงการแก้ไขปัญหาหนี้สินนอกระบบสําหรับเกษตรกร และ ครอบครัว โดยให้สินเชื่ออัตราดอกเบี้ยผ่อนปรน เพื่อนําไปชําระหนี้สินนอกระบบ เป็นการลดภาระทางการเงิน ให้กับเกษตรกร โดยธ.ก.ส. เตรียมวงเงินกู้ไว้รวม10,000 ล้านบาท ให้กู้สูงสุดได้รายละไม่เกิน 100,000 บาท กรณีใช้บุคคลค้ําประกัน และสูงสุดไม่เกิน 150,000 บาท กรณีใช้ที่ดินจํานองค้ําประกัน คิดดอกเบี้ยร้อยละ 1 บาทต่อเดือน หรือ ร้อยละ 12 บาทต่อปี ผลดําเนินงาน ปัจจุบัน จ่ายสินเชื่อแก้ไขปัญหาหนี้นอกระบบเพื่อช่วยเหลือเกษตรกร
ได้แล้ว 40,857 ราย เป็นเงินสินเชื่อ 3,978 ล้านบาท ซึ่งนอกจากการนําหนี้นอกระบบ ให้เข้ามาอยู่ในระบบแล้วธ.ก.ส.ยังมุ่งเน้นการปรับเปลี่ยนวิธีคิด ในการดําเนินชีวิต ของเกษตรกรด้วย การให้ความรู้ การทําบัญชีครัวเรือน การประหยัดอดออม การสร้างรายได้จากอาชีพเสริม เช่น การทํากระยาสารท การทําข้าวเม่า ผ้าห่ม เป็นต้น ซึ่งจะทําให้การแก้ปัญหามีความยั่งยืน มากขึ้น และเพื่อเป็นการป้องกันไม่ให้เกษตรกร กลับไปก่อหนี้นอกระบบขึ้นอีก ธกส. ได้เตรียมวงเงินสินเชื่ออีกจํานวน 5,000 ล้านบาท เพื่อให้เกษตรกร ดังกล่าว สามารถกู้เงินกรณีมีความจําเป็น เช่น ค่าใช้จ่ายฉุกเฉินในครัวเรือน ต่างๆ ค่ารักษาพยาบาล ค่าเล่าเรียนบุตร เป็นต้น โดยมีการผ่อนคลาย หลักประกัน เพื่อให้เกษตรกรเข้าถึงสินเชื่อได้ง่ายขึ้น ปัจจุบัน จ่ายสินเชื่อนี้แล้วจํานวน 2,780ล้านบาท ช่วยเกษตรกรได้จํานวน 58,352ราย
"สําหรับ จังหวัดนครราขสีมา ธ.ก.ส. จะดําเนินการเป็นจังหวัดนําร่องในการขจัดหนี้นอกระบบให้เป็นศูนย์ ตามนโยบาย ของ กระทรวงการคลังด้วยการ เปิดจุดบริการ ให้คําปรึกษาแนะนํา โดยมุ่งเน้นเกษตรกรกลุ่มเป้าหมาย ที่ลงทะเบียนผู้มีรายได้น้อย และ แจ้งว่ามีหนี้นอกระบบ สําหรับการดําเนินการ จะมีการให้สินเชื่อเพื่อนําหนี้นอกระบบ ให้เข้ามาอยู่ในระบบ มีการอบรมให้ความรู้ เกษตรกรเพื่อปรับเปลี่ยนวิธีคิดในการดําเนินชีวิตโดยน้อมนําหลักปรัชญาของเศรษฐกิจพอเพียง มาเป็นแนวปฏิบัติ รวมทั้ง การสนับสนุนสินเชื่อเพื่อเป็นค่าใช้จ่ายฉุกเฉิน กรณีจําเป็นเพื่อป้องกัน มิให้เกษตรกรหวนกลับไปเป็นหนี้นอกระบบอีก ทั้งนี้จะทํางานร่วมกับส่วนงานต่างๆ อาทิ กระทรวงการคลัง กระทรวงมหาดไทย กระทรวงยุติธรรม สํานักงานกองทุนหมู่บ้าน ฯ โดยใกล้ชิดเพื่อให้บรรลุตามวัตถุประสงค์ที่ตั้งไว้" นายอภิรมย์ กล่าว
รัฐบาลไทย-ข่าวทำเนียบรัฐบาล-พลเอกอนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมคณะอนุกรรมการจัดที่ดิน ครั้งที่ 1/2559
วันพฤหัสบดีที่ 8 ธันวาคม 2559
พลเอกอนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมคณะอนุกรรมการจัดที่ดิน ครั้งที่ 1/2559
พลเอกอนุพงษ์ เผ่าจินดา รัฐมนตรีว่าการกระทรวงมหาดไทย
เป็นประธานการประชุมคณะอนุกรรมการจัดที่ดิน ครั้งที่ 1/2559
วันนี้ (7ธ.ค.59)เวลา14.30น. ณ ห้องประชุม1ศาลาว่าการกระทรวงมหาดไทย พลเอกอนุพงษ์ เผ่าจินดารัฐมนตรีว่าการกระทรวงมหาดไทย เป็นประธานการประชุมคณะอนุกรรมการจัดที่ดิน ครั้งที่1/2559เพื่อติดตามความคืบหน้าการจัดที่ดินทํากินให้ชุมชนตามนโยบายรัฐบาล และพิจารณากระบวนการการจัดที่ดินทํากินให้ชุมชนในพื้นที่ราชพัสดุ (กรมธนารักษ์)
สําหรับการประชุมในวันนี้สืบเนื่องจากที่คณะกรรมการนโยบายที่ดินแห่งชาติ (คทช.) ซึ่งมีนายกรัฐมนตรีเป็นประธาน ได้มีนโยบายเพื่อแก้ไขปัญหาการไร้ที่ดินทํากินของเกษตรกรและผู้ที่ยากจน และแก้ไขปัญหาการบุกรุกที่ดินของรัฐ โดยการจัดที่ดินทํากินให้ชุมชนโดยไม่ให้กรรมสิทธิ์ แต่อนุญาตให้อยู่อาศัยทํากินในที่ดินของรัฐในรูปแบบสหกรณ์หรือรูปแบบอื่นๆ ที่เหมาะสม โดยได้แต่งตั้ง “คณะอนุกรรมการจัดที่ดิน” ซึ่งมีรัฐมนตรีว่าการกระทรวงมหาดไทยเป็นประธาน ทําหน้าที่สํารวจ ตรวจสอบ และจัดทําข้อมูลผู้ยากไร้ที่ไม่มีที่ดินทํากินและที่อยู่อาศัย กําหนดหลักเกณฑ์ คุณสมบัติ และการคัดเลือกบุคคลให้เข้าอยู่อาศัยทํากินในที่ดินของรัฐ โดยดําเนินการร่วมกับคณะอนุกรรมการที่เกี่ยวข้อง
โดยในวาระแรกฝ่ายเลขาที่ประชุมได้รายงานผลการจัดที่ดินให้ชุมชนของรัฐบาล (คทช.) ตั้งแต่ ปี2558 - 2559รวมทั้งสิ้น10,113ราย12,544แปลง เนื้อที่ประมาณ96,310ไร่ และในปี2560ได้กําหนดพื้นที่เป้าหมายรวม44พื้นที่30จังหวัด แยกเป็นพื้นที่ป่าสงวนแห่งชาติ ที่ราชพัสดุ และที่สาธารณประโยชน์
จากนั้นที่ประชุมได้มีการพิจารณาแนวทางการดําเนินการจัดที่ดินทํากินให้ชุมชนในพื้นที่ราชพัสดุ ตามที่กรมธนารักษ์เสนอ โดยมีแนวทางการดําเนินงาน แบ่งเป็น2รูปแบบ คือ1.การจัดระบบในพื้นที่แปลงว่างเพื่อนําที่ดินมาใช้ประโยชน์ และ2.การจัดระเบียบด้วยการนําที่ดินราชพัสดุที่มีผู้ใช้ประโยชน์มาจัดระเบียบ โดยประเภทของผู้ที่จะได้รับการจัดที่ดิน คือ1.ผู้ที่ถูกผลักดันและอพยพออกจากพื้นที่ป่าต้นน้ําและป่าอนุรักษ์ที่สําคัญ2.ผู้บุกรุกที่ราชพัสดุซึ่งอยู่ในเงื่อนไขที่จะได้รับการจัดที่ดินตามกฎหมายที่ราชพัสดุ3.ผู้ที่ได้รับผลกระทบจากการดําเนินการโครงการของทางราชการที่สูญเสียที่ดินทํากิน และ4.ผู้ที่ไม่มีที่ดินทํากินหรือมีไม่พอต่อการครองชีพมีถิ่นที่อยู่ในท้องที่ที่จะจัดที่ดิน ภายใต้หลักเกณฑ์ เงื่อนไข และข้อกําหนดตามระเบียบกฎหมายที่ราชพัสดุ และข้อกําหนดที่ คทช.กําหนด โดยกรมธนารักษ์จะมีการคัดเลือกที่ราชพัสดุที่เหมาะสมเสนอต่อคณะอนุกรรมการจัดหาที่ดินเพื่อกําหนดเป็นพื้นที่เป้าหมายที่จะดําเนินการต่อไป
สุดท้ายรัฐมนตรีว่าการกระทรวงมหาดไทย ได้ขอให้หน่วยงานเจ้าของพื้นที่และทุกฝ่ายที่เกี่ยวข้องได้เร่งรัดการจัดที่ดินทํากินให้ชุมชนตามนโยบายของ คทช. โดยให้ถือเป็นนโยบายสําคัญที่ต้องปฏิบัติให้เกิดผลสัมฤทธิ์อย่างเป็นรูปธรรม เพื่อให้การบริหารจัดการที่ดินของประเทศเป็นไปอย่างมีประสิทธิภาพ สมดุล เป็นธรรม ยั่งยืน และสามารถแก้ไขปัญหาความเดือดร้อนของประชาชนที่ยากไร้ให้มีที่อยู่อาศัยและมีที่ทํากินอย่างพอเพียง.
ครั้งที่233/2559
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพใช้มาตรการเว้นระยะห่างทางสังคม กำหนดจุดโดยสารลดความแออัดบนรถ ลดเสี่ยงติดเชื้อไวรัส COVID-19 [กระทรวงคมนาคม]
วันศุกร์ที่ 27 มีนาคม 2563
องค์การขนส่งมวลชนกรุงเทพใช้มาตรการเว้นระยะห่างทางสังคม กําหนดจุดโดยสารลดความแออัดบนรถ ลดเสี่ยงติดเชื้อไวรัส COVID-19 [กระทรวงคมนาคม]
องค์การขนส่งมวลชนกรุงเทพใช้มาตรการเว้นระยะห่างทางสังคม กําหนดจุดโดยสารลดความแออัดบนรถ ลดเสี่ยงติดเชื้อไวรัส COVID-19
ฉบับที่ 272/2563
องค์การขนส่งมวลชนกรุงเทพใช้มาตรการเว้นระยะห่างทางสังคม กําหนดจุดโดยสารลดความแออัดบนรถ ลดเสี่ยงติดเชื้อไวรัส COVID-19
องค์การขนส่งมวลชนกรุงเทพ (ขสมก.) กระทรวงคมนาคม คุมเข้มมาตรการป้องกันการแพร่ระบาดของโรคติดเชื้อไวรัส COVID-19 ตามพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 1) โดยกําหนดจุดนั่ง ยืนบนรถโดยสาร เว้นระยะห่างทางสังคม (Social Distancing) ผู้โดยสารต้องสวมหน้ากากอนามัยตลอดเวลาขณะใช้บริการ
ขสมก. ได้ตระหนักถึงการป้องกันการแพร่ระบาดของโรคติดเชื้อไวรัส COVID-19 ในฐานะที่เป็นหน่วยงานให้บริการประชาชนด้วยรถโดยสารประจําทาง ในข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับ 1) ข้อ 11 มาตรการป้องกันโรคและดําเนินการตามประกาศกรมการขนส่งทางบก เรื่อง มาตรการปฏิบัติเพื่อควบคุมการแพร่ระบาดของเชื้อไวรัส COVID-19 สําหรับผู้ประกอบการขนส่งด้วยรถโดยสารและรถยนต์สาธารณะ สถานีขนส่งผู้โดยสาร และผู้โดยสาร จึงมีมาตรการลดความเสี่ยงการแพร่เชื้อไวรัส COVID-19 และดําเนินการตามมาตรการอย่างต่อเนื่องดังนี้
1. ฉีดพ่นฆ่าเชื้อโรคในรถโดยสารและเช็ดด้วยน้ํายาฆ่าเชื้อโรค บริเวณที่ผู้โดยสารต้องสัมผัส เช่น กริ่งสัญญาณ ราวจับ เบาะโดยสาร และที่พักผู้โดยสารก่อนออกให้บริการ
2. ให้บริษัทเหมาซ่อมดําเนินการล้างระบบปรับอากาศเป็นประจําอย่างต่อเนื่อง
3. ติดตั้งจุดให้บริการแอลกอฮอล์ฆ่าเชื้อโรคบนรถโดยสาร
4. มอบหน้ากากอนามัยและถุงมือให้พนักงานประจํารถสวมใส่ เพื่อลดความเสี่ยงรับเชื้อโรคระหว่างปฏิบัติหน้าที่
ทั้งนี้ ขสมก. ได้ดําเนินการตามนโยบายเว้นระยะห่างทางสังคม (Social Distancing) โดยขอความร่วมมือผู้โดยสารไม่นั่งตรงที่ติดสติ๊กเกอร์ “งดนั่งชิด โควิด ป้องกันได้” กําหนดให้ที่นั่งเดี่ยวสามารถนั่งได้ตามปกติ สําหรับที่นั่งคู่ให้ผู้ใช้บริการนั่งชิดกระจกเพียง 1 ที่นั่ง และกําหนดจุดยืนบนพื้นรถโดยสาร เว้นระยะห่าง 1 เมตร หากครบจํานวนที่กําหนดไว้ พนักงานเก็บค่าโดยสารจะแจ้งให้ผู้โดยสารรอใช้บริการรถโดยสารคันถัดไป รวมทั้งสวมใส่หน้ากากอนามัยทุกครั้งขณะใช้บริการรถโดยสารสาธารณะ เพื่อป้องกันตนเองและผู้ร่วมเดินทาง
สามารถสอบถามรายละเอียดเพิ่มเติมเกี่ยวกับการใช้บริการ สอบถามเส้นทางรถเมล์ หรือแนะนําบริการได้ที่ www.bmta.co.th, Facebook : bmta@bmta.co.th หรือ Call Center 1348 ทุกวัน ระหว่างเวลา 05.00 - 22.00 น.
รัฐบาลไทย-ข่าวทำเนียบรัฐบาล-สธ. ใช้แอป clicknic เฝ้าระวังโควิด 19 ในหมู่บ้านจัดสรร กทม.
วันเสาร์ที่ 9 พฤษภาคม 2563
สธ. ใช้แอป clicknic เฝ้าระวังโควิด 19 ในหมู่บ้านจัดสรร กทม.
กระทรวงสาธารณสุข เข้มการเฝ้าระวังโรคโควิด 19 ช่วงผ่อนปรนมาตรการ นําแอปพลิเคชัน clicknic มาใช้เฝ้าระวังเชิงรุกในหมู่บ้านจัดสรรในกทม. คัดกรองอาการเบื้องต้นทางวิดีโอคอล เน้นค้นหาผู้ป่วยโรคโควิด 19 ในกลุ่มเสี่ยง วัด ชุมชนแออัด เรือนจํา บุคลากรการแพทย์ที
กระทรวงสาธารณสุข เข้มการเฝ้าระวังโรคโควิด 19 ช่วงผ่อนปรนมาตรการ นําแอปพลิเคชัน clicknic มาใช้เฝ้าระวังเชิงรุกในหมู่บ้านจัดสรรในกทม. คัดกรองอาการเบื้องต้นทางวิดีโอคอล เน้นค้นหาผู้ป่วยโรคโควิด 19 ในกลุ่มเสี่ยง วัด ชุมชนแออัด เรือนจํา บุคลากรการแพทย์ที่คลินิกอบอุ่น พร้อมจัดเจ้าหน้าที่ดูแล State Quarantine ทั้ง 8 แห่ง
วันนี้ (9 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรีนายแพทย์ปรีชา เปรมปรี รองอธิบดีกรมควบคุมโรค นายแพทย์ขจรศักดิ์ แก้วจรัส รองอธิบดีกรมควบคุมโรค และนายแพทย์เอนก มุ่งอ้อมกลาง ผู้อํานวยการสถาบันป้องกันควบคุมโรคเขตเมือง กรมควบคุมโรค แถลงข่าว ว่า ในช่วงการผ่อนปรนมาตรการต่าง ๆ ของรัฐบาล กระทรวงสาธารณสุข ยังคงเข้มข้นมาตรการป้องกันควบคุมโรค ภายใต้คณะกรรมการโรคติดต่อประจําจังหวัด และกทม. เน้นการเฝ้าระวัง ค้นหา โรคไวรัสโควิด 19 ในกลุ่มเสี่ยงและสถานที่เสี่ยง รวมทั้งให้สถานประกอบกิจการ/กิจกรรมที่กลับมาเปิดบริการ ปฏิบัติตามมาตรการและข้อแนะนําของคณะกรรมการ ฯ ทั้งในส่วนของผู้ประกอบการ พนักงาน และผู้ใช้บริการ เพื่อป้องกันการแพร่ระบาดระลอก 2
สําหรับกรุงเทพมหานคร สํานักงานป้องกันควบคุมโรคในเขตเมือง (สปคม.) นําแอปพลิเคชัน clicknic มาใช้ในการเฝ้าระวังเชิงรุกกลุ่มประชาชนในหมู่บ้านจัดสรรที่มีจํานวนมาก สามารถวิดีโอคอล (VDO Call) ปรึกษาอาการกับเจ้าหน้าที่ทางการแพทย์เพื่อคัดกรองอาการเบื้องต้น ไม่ต้องไปตรวจที่โรงพยาบาล หากพบความเสี่ยงจะแนะนําเข้าตรวจทางห้องปฏิบัติการ ลดความเสี่ยงการแพร่เชื้อ นอกจากนี้ ได้เร่งค้นหาผู้ป่วยเชิงรุกใน 4 กลุ่มเสี่ยง คือ กลุ่มสถานที่แออัด ได้แก่ ชุมชนแออัด วัด เรือนจํา / กลุ่มหมู่บ้านจัดสรร / กลุ่มเจ้าหน้าที่ด้านการแพทย์และสาธารณสุขในคลินิกอบอุ่น / กลุ่มผู้เดินทางทุกระบบ ผู้ขับขี่รถแท็กซี่ ผู้โดยสารสาธารณะ
ผลการคัดกรองค้นหาเชิงรุกในกลุ่มเสี่ยงและสถานควบคุมโรคแห่งรัฐตั้งแต่วันที่ 15 เมษายน - 8 พฤษภาคม 2563 รวม9,516ราย แบ่งเป็น กลุ่มเสี่ยงตามอาชีพ4,820ราย ได้แก่ ผู้เดินทาง รถรับจ้างสาธารณะ รถรับจ้างบุคคล บุคลากรของรัฐ และอื่น ๆ เช่น ค้าขาย พนักงานบริษัท เกษตรกร นักศึกษา) และกลุ่มสถานที่เสี่ยง1,152ราย ได้แก่ ชุมชนคลองเตย เรือนจํา เจ้าหน้าที่ทางการแพทย์ในคลินิกชุมชนอบอุ่น 2 แห่ง ในวัด (พระ/ผู้ดูแลอาราม และประชาชน) และกลุ่มหมู่บ้านจัดสรร ผลการตรวจไม่พบผู้ติดเชื้อโควิด 19
ส่วนกลุ่มผู้เดินทางมาจากต่างประเทศ ได้ร่วมกับกระทรวงกลาโหมคัดกรองค้นหาผู้ป่วยในพื้นที่ควบคุมโรคแห่งรัฐ (State Quarantine) ที่มีจํานวน 8 แห่ง และจัดเจ้าหน้าที่ทางการแพทย์ติดตามดูแลทุกแห่ง ผลการตรวจคัดกรองจํานวน3,544คน พบผู้ติดเชื้อโควิด 19 จํานวน 13 ราย
********************************** 9 พฤษภาคม 2563